钦定古今图书集成/明伦汇编/闺媛典/第185卷 > 张尔载母宋氏
## 钦定古今图书集成/明伦汇编/闺媛典/第185卷 > 张尔载母宋氏

按《博兴县志》：宋氏，张尔载母。年二十，生载七月而夫
病亡。氏矢志守节，事姑尽孝。姑疾笃，昼夜涕泣，饮食
俱废。姑梦神曰：“为尔妇活尔。”天明，姑愈。咸称节孝所
感，氏以寿终。

===王嘉猷妻贾氏===按《博兴县志》：“贾氏，府掾王嘉猷妻。猷年二十而夭，氏
奉舅姑孝谨，遗子秉厚方三岁，甘贫苦守，纺绩课读。
秉厚长，补弟子员，氏以寿终。”